**PÁLYÁZATI FELHÍVÁS**

**„Azért szeretem Koreát, mert…” „I love Korea because…”**

***Videoklip készítő verseny***

A Koreai Köztársaság Külügy- és Kereskedelmi Minisztériuma videoklip készítő pályázatot hirdet. A versenyen, amelynek a célja az ázsiai ország népszerűsítése, bárki részt vehet, aki nem koreai állampolgár.

A megmérettetés részeként a jelentkezési lap kitöltése mellett, egy legfeljebb 3 perces videót kell feltölteni a YouTube-ra, vagy valamelyik legális videó megosztó portálra. A videoklip témája, hogy a pályázó miért szereti Koreát, melyek a személyes benyomásai az országról, a hagyományos koreai kultúráról, az ázsiai ország popzenéjéről, a tájról, az ottani gazdasági fejlődésről. A videofilm bármilyen képalkotó módszerrel elkészíthető, akár még mobiltelefonnal is.

**A versenyre való jelentkezés határideje**: 2012. május 20.

Eredményhirdetés: 2012. június 11.

**Nyeremények**:

A szervezők 11 győztes hirdetnek a verseny végeztével: a Nagydíjat megnyerő pályázó nyer egy koreai gyártmányú autót, egy egyhetes koreai utat teljes ellátással, valamint részvételi lehetőséget egy koreai popzenei eseményen. Az arany-, ezüst-, és bronzérmeket nyerők gazdagabbak lehetnek egy-egy koreai gyártmányú laptoppal vagy táblagéppel, illetve digitális kamerával.

A versenyen a videoklip feltöltésével illetve az alábbi linken található jelentkezési lap kitöltésével lehet elindulni. A kitöltött űrlapot a [culturemofat@gmail.com](mailto:culturemofat@gmail.com); illetve a [culturemofat@mofat.go.kr](mailto:culturemofat@mofat.go.kr) címre várják a szervezők 2012. május 20-ig.

Bővebb információ a Koreai Kulturális Központ oldalán található: <http://www.href.hu/x/hkim>